A flexibilitás ára - avagy milyen irányba fejlődik a hálózati hardver világ
Pongrácz Gergely, Ericsson
SDN és NFV: napjaink hívószavai a hálózatok világában. Mindkét trend a könnyebben kezelhető hálózatok képével kecsegtet, alapjuk a hálózati eszközök mainál jobb programozhatósága. A programozhatóság azonban felvet egy kényes kérdést: mi lesz a teljesítménnyel? Mind az abszolút teljesítmény, mind annak kiszámíthatósága fontos.  Az elmúlt években kutatócsoportunk ezzel a dilemmával foglalkozott. Eredményeink egyrészt megmutatták, hogy az elérhető teljesítményben a programozható eszközök hátránya viszonylag kicsi, másrészt kifejlesztettünk egy szoftver alapú OpenFlow kapcsolót, amivel bemutattuk, hogy a modellezett teljesítmény a valóságban is elérhető.